**ការសម្ភាសរបស់លោកយាយឯម យឿង**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះឯម យឿង

 ការសង្ខេបប្រវត្តិរបស់លោកយាយឯម យឿង

*លោកយាយឯម យឿងមានអាយុ៦៧ ឆ្នាំនៅក្នុងឆ្នាំ២០២០ មានកូន៩នាក់ ប្រុស៨ ស្រី១ មានទីលំនៅភូមិបឹងបបោស ឃុំគៀនជ្រៃ ស្រុកកំពង់សៀម ខេត្តកំពង់ចាម។*

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយហើយការសម្ភាសទាំងអស់និងត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយពួកគាត់បានស្គាល់និងបានដឹងពីប្រវត្តិឪពុកម្ដាយនឹងដូចតាចឹងយាយយល់ព្រមដើម្បីចៅដាក់ការសម្ភាសមួយនិងទៅក្នុងវេបសាយសាលាទេយាយ?

ខ៖​ ព្រម។

ក៖ បាទយាយ!

ខ៖ ចាស!

ក៖ ចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី៣០ខែ៧ឆ្នាំ២០២០ហើយការសម្ភាសទាំងអស់និងគឺធ្វើឡើងនៅភូមិហ្នឹងភូមិអីគេយាយ?

ខ៖ បឹងបបោស។

ក៖ ភូមិ..?

ខ៖ បបោស។

ក៖ បបោស?

ខ៖​ ចាស!

ក៖ ចុះឃុំអីគេយាយឃុំគៀនជ្រៃ?

ខ៖ ឃុំគៀនជ្រៃ។

ក៖ ស្រុកកំពង់សៀម ខេត្តកំពង់ចាម?

ខ៖ ហ្នឹងហើយ!

ក៖ ចឹងសំរាប់យាយឈ្មោះពេញទាំងត្រកូលតាមបញ្ជីជាតិឈ្មោះអីគេយាយ?

ខ៖ ឯម យឿង។

ក៖ ឯម យឿងហោសយាយ?

ខ៖ ចាស! ឯមយឿង។

ក៖ ចុះមានឈ្មោះហៅក្រៅអត់យាយ?

ខ៖ អត់។

ក៖ អូ៎!

ខ៖​ អត់មានទេ។

ក៖ ចុះកាលពីក្មេងកាលពីក្មេងធ្លាប់មាននរណាគេហៅឈ្មោះយាយអីផ្សេងអត់ដូចជាឪពុកម្ដាយធ្លាប់ហៅឈ្មោះយាយអីអត់?

ខ៖ ម៉ែខ្ញុំហៅខ្ញុំអាហឿង។

ក៖ ហឿង?

ខ៖ អាហៅលេងធម្មតាហៅកូនតែអាហឿងៗចឹង។

ក៖ ចឹងហោសយាយ?

ខ៖ ចាស!

ក៖ អូ៎បាទ!

ខ៖ តែឈ្មោះយើងប្រើការមកនិងឯម យឿង។

ក៖ បាទយាយបាទចុះអើយាយមានអាយុប៉ុន្មានហើយយាយ?

ខ៖ ឥឡូវហ្នឹងហោស?

ក៖ បាទ!

ខ៖ ហេ៎ហុកប៉ុន្មានមមីហុកប្រាំពីរហើយហេសឬហុកប្រាំមួយហុកប្រាំពីរហើយ!

ក៖ ហុកប្រាំពីរ?

ខ៖​ ដឹងខុសដឹងត្រូវទេហុកប្រាំពីរហ្នឹងឆ្នាំមមី។

ក៖ ចុះយាយកើតនៅថ្ងៃខែឆ្នាំណាយាយចាំអត់យាយ?

ខ៖ អត់ចាំទេអូ៎កើតដឹងតែឆ្នាំមមី។

ក៖ ឆ្នាំមមីប៉ុន្តែឆ្នាំមួយពាន់..?

ខ៖ ខែកត្តកប៉ុនមិនដឹងទេអាណុងទាល់តែនៅអាតសញ្ញាណប័ណគេណុងបានដឹង។

ក៖ ចឹងយាយអត់ចាំថាថ្ងៃខែឆ្នាំមួយពាន់ប្រាំបួនរយ?

ខ៖ ដឹងតែកើតខ្ញុំដឹងតែកើតខ្ញុំឆ្នាំមមីកើតខែកត្តកអាយុនិងឥឡូវនិងវាចូលទៅហុកប្រាំពីរហើយ!

ក៖ បាទយាយ!

ខ៖ តែឆ្នាំប៉ុន្មានៗអត់ដឹងទេ។

ក៖ អូ៎!

ខ៖ យើងមិនចេះរាប់ឆ្នាំបារាំងទេ។

ក៖ បាទយាយបាទចឹងសំរាប់យាយយាយឆ្នាំមមីណេះយាយ?

ខ៖ ចាស!

ក៖ ចុះយាយកើតស្រុកកំណើតដែរយាយកើតម៉ងយាយកើតនៅណាយាយ?

ខ៖ ខ្ញុំកើតនៅហ្នឹង!

ក៖ នៅហ្នឹងម៉ងហោស?

ខ៖ ឃុំគៀនជ្រៃហ្នឹងតែម៉ងភូមិបឹងបបោសហ្នឹងតែម៉ង។

ក៖ អូ៎បាទ!

ខ៖ ប៉ុន្តែពីដើមគេមិនហៅបឹងបបោសទេគេហៅតែឃុំគៀនជ្រៃនិងស្រុកគៀនជ្រៃហ្នឹងហាស!

ក៖ បាទយាយ!

ខ៖ ទើបមកជំនាន់អាពតទេគេថាបឹងបបោសបឹងអីហោស!

ក៖ គេដូរហោស?

ខ៖ ចាស!

ក៖ អូ៎ប៉ុលពតគេអ្នកដូរអោយហោសយាយ?

ខ៖ គេប៉ុលពតគេជំនាន់ណុងគេដាក់ភូមិបឹងបបោសតែយើងពីដើមមកយើងដឹងតែឃុំគៀនជ្រៃៗនិងតែមួយហ្នឹងហាស!

ក៖ បាទយាយបាទអូ៎បាទចុះអើយាយមានបងប្អូនបង្កើតចំនួនប៉ុន្មាននាក់យាយ?

ខ៖ ហេ៎បើចឹងគិតសួរឯងពីមុនតាណី តាន័លនៅរស់រាប់តែនៅរស់ទេណាស់។

ក៖ ចុះទាំងស្លាប់ទាំងរស់ប៉ុន្មាននាក់?

ខ៖ តាណី តាន័ល តាណេត តាណៃ តាផេង យាយយ៉េង យាយយឿងប្រាំពីរហាសប្រាំពីរនាក់។

ក៖ ប្រាំពីរនាក់ហោសយាយ?

ខ៖ ចាស!

ក៖ អូ៎ចុះយាយកូនទីប៉ុន្មានទៅ?

ខ៖ ខ្ញុំកូនពៅ។

ក៖ ពៅគេហោស?

ខ៖ ហ្នឹងហើយ!

ក៖ រួចចុះអើចង់និយាយថាអើបងៗរបស់យាយគាត់នៅរស់ប៉ុន្មាននាក់ស្លាប់ប៉ុន្មាននាក់ទៅយាយ?

ខ៖ ឥឡូវហ្នឹងគាត់នៅរស់នៅរស់តាណី តាន័ល តាផេងនៅរស់តែបីបួនទាំងខ្ញុំ។

ក៖ អើចឹងស្លាប់អស់បីនាក់?

ខ៖ ស្លាប់អស់បីហើយ!

ក៖ គាត់ស្លាប់..?

ខ៖ ស្លាប់យាយយ៉េងស្លាប់តាណេត ស្លាប់តាណៃហ្នឹងហើយអស់បីហើយ!

ក៖ គាត់ស្លាប់និងស្លាប់បីនាក់ហ្នឹងស្លាប់អើប៉ុលពតអើស្លាប់ពេលជំនាន់ថ្មីៗយើងយាយ?

ខ៖​ គាត់ពីជំនាន់តាំងពីយើងសង្គមម៉េស។

ក៖ មុនប៉ុលពតទៀត?

ខ៖ ចាស! មុនប៉ុលពតមួយទៀតនិងជំនាន់ទាហ៊ានបន្ទុះគ្រាប់បែកងាប់មួយរួចមួយទៀតនិងគាត់ទៅរៀននៅភ្នំពេញសង្ឃនិងសុគត់បួសជាសង្ឃនិងមួយនៅភ្នំពេញណុងមួយ។

ក៖ អូ៎!

ខ៖ ចាស!

ក៖ បាទ!

ខ៖ អត់មានគេសំលាប់អីយើងទេណាស់។

ក៖​ បាទយាយបាទ!

ខ៖ ចាស! លោកតាណេងនៅទេលោកតាណេតលោកតាណេងបងប្អូនដែរ។

ក៖ អូ៎បាទយាយ!

ខ៖ ចាស!

ក៖ រួចចុះអើបងៗរបស់យាយដែរនៅរស់និងគាត់នៅណាខ្លះយាយ?

ខ៖ ឥឡូវនិងគាត់នៅអ៊ីម្លិចនោះមួយនៅបួសនៅវត្តថ្មគោលមួយហើយមួយទៀតនៅលោកតាលាក់។

ក៖ អូ៎!

ខ៖ រួចនិងខ្ញុំនៅហ្នឹងមួយ។

ក៖ អូ៎ចឹងគាត់បួសពីរនាក់ហោស?

ខ៖​ គាត់បួសមួយ។

ក៖ អូ៎មួយ?

ខ៖ ចាស!

ក៖ ចុះលោកតា?

ខ៖ គាត់សឹងចាស!​ នៅលោកតាមួយ។

ក៖ អូ៎!

ខ៖ បួស។

ក៖ បាទរួចចុះអើយាយមានធ្លាប់មានអនុស្សាវរីយ៍ជាមួយបងៗរបស់យាយកាលដែរយាយនៅក្មេងៗអត់ធ្លាប់មានការចងចាំធ្វើអីខ្លះអត់យាយ?

ខ៖ បងៗមានអីបងប្អូនខ្ញុំសុខសប្បាយតើហើយខ្ញុំការចងចាំតាំងពីខ្ញុំកើតមកខ្ញុំនៅជាមួយម៉ែឪខ្ញុំនិងមានសចក្ដីសុខណាស់មិនដែរម៉ែឪខ្ញុំធ្វើអោយខ្ញុំពិបាកខ្ញុំក៏មិនដែរធ្វើអោយម៉ែខ្ញុំពិបាកដែរមានសេចក្ដីសុខទេ។

ក៖ បាទយាយ!

ខ៖ សុខសប្បាយរហូត។

ក៖ បាទយាយ!

ខ៖ ខ្ញុំជាកូនពៅគាត់គាត់ថ្នាក់ថ្នមខ្ញុំមើលការខុសត្រូវខ្ញុំក៏មើលខុសត្រូវម៉ែឪខ្ញុំវិញមានសប្បាយសុខទេ។

ក៖ អូ៎បាទយាយ!

ខ៖ ចាស!

ក៖ តែឪពុកម្ដាយរបស់យាយគាត់..?

ខ៖ ខូចអស់ហើយៗយូរហើយ!

ក៖ បាទយាយបាទចុះឪពុករបស់យាយឈ្មោះអីគេយាយ?

ខ៖ ឈ្មោះលោកតាឯមមីន។

ក៖ ឯមមីនណេះយាយ?

ខ៖ ចាស!

ក៖ ចុះអើ..?

ខ៖ ម៉ែហោស?

ក៖ ម្ដាយយាយ?

ខ៖ ម៉ែខ្ញុំឈ្មោះលោកយាយមឿងមន។

ក៖ មឿងមន?

ខ៖ ចាស!

ក៖ អូ៎!

ខ៖ គាត់សុទ្ធតែឧបាសកឧបាសិកាទាំងអស់ហើយ!

ក៖ បាទយាយចុះអើឪពុករបស់យាយកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅចិញ្ចឹមយាយ?

ខ៖ ឪពុកខ្ញុំពីដើមមកខ្ញុំកើតមកខ្ញុំឃើញពុកខ្ញុំគាត់សុំសិល្បិ៍គាត់ធ្វើចំការ។

ក៖ អូ៎!

ខ៖ ធ្វើចំការដាំថ្នាំ ដាំពោត ដាំសណ្ដែកហ្នឹងហាស!

ក៖ បាទយាយ!

ខ៖ ចាស! ហើយគាត់សុំសិល្បិ៍ហើយម៉ែក៏សុំសិល្បិ៍អស់ហើយគាត់មិនដែរឃើញទៅរកអីទេទិញតែគេហូបទេ។

ក៖ បាទយាយបាទរួចចុះម្ដាយយាយគាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅ?

ខ៖ ម៉ែខ្ញុំគាត់ធ្វើចំការគ្រាន់តែធ្វើចំការណុងគាត់សុំសិល្បិ៍អស់ហើយ!

ក៖ អូ៎បាទយាយ!

ខ៖ ខ្ញុំដឹងក្ដីមកម៉ែខ្ញុំសុំសិល្បិ៍បើខ្ញុំនេះតាំងពីខ្ញុំមកទុំពោះម៉ែខ្ញុំបីខែគាត់សមាធិចូលសិល្បិ៍រហូតមក។

ក៖ អូ៎!

ខ៖ ចាស! ខ្ញុំគាត់មិនដែរឃើញគាត់រកស៊ីអីផ្សេងក្រៅពីធ្វើចំការទេណាស់។

ក៖ បាទយាយ!

ខ៖ ចាស! ធ្វើចំការមិនជៀសវៀងការសំលាប់សត្វអីគ្មានទេព្រោះម៉ែខ្ញុំសុំសិល្បិ៍ពុកខ្ញុំសុំសិល្បិ៍។

ក៖ អូ៎ចឹងគាត់ធ្វើតាំងពីយាយនៅ..?

ខ៖ ខ្ញុំតាំងទុំពោះក្នុងពោះគាត់សំណាក់ធ៌មបីថ្ងៃគាត់សំណាក់ធ៌មមកគាត់ថ្វាយខ្លួនសុំសិល្បិ៍មក។

ក៖ អូ៎ចុះឪពុកម្ដាយរបស់យាយគាត់កាចរឺមួយក៏គាត់ស្លូតយាយ?

ខ៖ គាត់ល្អហាសគាត់ស្លូតទេ។

ក៖ គាត់ស្លូតទេណេះយាយ?

ខ៖ ចាស! គាត់មិនដែរខ្ញុំពិបាកអីទេម៉ែខ្ញុំស្រួលឪពុកខ្ញុំស្រួលហាសល្អណាស់។

ក៖ អូ៎!

ខ៖ ចាស!

ក៖ បាទយាយរួចចុះអើឪពុកម្ដាយរបស់យាយអើដូចជាយាយធ្លាប់មានជាអនុស្សាវរីយ៍ដែរយាយចងចាំជាមួយពួកគាត់កាលយាយនៅក្មេងៗអត់យាយលក្ខណៈថាអើយាយមានចងចាំជាសាច់រឿងអីដែរយាយចងចាំជាមួយគាត់កាលយាយនៅក្មេងៗជាមួយគាត់ដូចជាទៅធ្វើចំការជាមួយគា្នរឺមួយក៏អីចឹងហាសធ្លាប់មានទេយាយ?

ខ៖ មានតើគាត់នាំកូនយូរៗទៅលេងកំពង់ចាមទៅលេងកំពង់ចាមទៅទៅនាំគា្នមើលកុនមហារាត្រីទៅជំនាន់ពីសង្គមណុងរួចគាត់ទៅលក់ដឹកថ្នាំទៅគាត់បានលុយច្រើនមកគាត់ទិញណេះទិញណោះអោយកូនអោយចៅហូបចុករួចដល់ពេលគេធ្វើបុណ្យវត្តវ៉ាអីម្ដងៗគាត់មិនដែរអោយកូនលក់ដូរអីទេគាត់ថាកូនហាសយើងធ្វើចំការអីប៉ុននេះអាពេលបុណ្យនិងយើងត្រូវការទំនេរហាស!

ក៖ បាទយាយ!

ខ៖ កុំលក់កុំដូរអីដើរទៅលេងទៅ។

ក៖ បាទយាយបាទ!

ខ៖ មានតែប៉ុណ្ណឹង!

ក៖ អូ៎!

ខ៖ ឪពុកខ្ញុំចឹង។

ក៖ បាទយាយ!

ខ៖ ចាស!

ក៖ រួចចុះអើឪពុកគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ ចាស!

ក៖ ឪពុករបស់យាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់ថាពីក្មេងពីមុនគាត់យកម្ដាយយាយគាត់ធ្លាប់ធ្វើការរកស៊ីអីគេពីមុននិងគាត់អើធំឡើងអីចឹងហាសយាយក្មេងៗគាត់ធ្លាប់និយាយអីអត់?

ខ៖ គាត់ធ្វើអើដូចមិនដែរនេះទេទៅធ្វើតែចំការហ្នឹង!

ក៖ គាត់ធ្វើតែចំការរហូតម៉ង?

ខ៖​ ចាស! គាត់ធ្វើប្រាំងដែរដីគាត់មានដីណោះគាត់ធ្វើប្រាំងចឹងទៅគាត់ទៅទៅម៉ែខ្ញុំមិនដែរគាត់អោយម៉ែខ្ញុំទៅទេ។

ក៖ បាទយាយ!

ខ៖ ថ្ងៃរសៀលៗគាត់ទៅបាចទឹកទៅរួចទៅបានស្រូវពីរបីដឹកមករួចទៅធ្វើចំការមកបានលុយចាយទៅវាមិនមានអីច្រើនគ្រាន់តែម៉ាចាយគ្រប់គ្រាន់។

ក៖ បាទយាយបាទល្អ!

ខ៖ ចាស!

ក៖ រួចចុះអើម្ដាយរបស់យាយវិញគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ គាត់គ្មានទេគាត់ម្ដាយខ្ញុំគាត់អ្នកនៅផ្ទះ។

ក៖ គាត់នៅផ្ទះហោសយាយ?

ខ៖ ចាស!

ក៖ រួចចុះតាំងពីក្មេងក៏គាត់នៅផ្ទះដែរគាត់អត់រកប្រកបធ្វើការអីទៅធ្វើចំការដែរយាយ?

ខ៖​ ធ្វើចំការពីក្មេងមកគាត់អត់មានធ្វើទេដល់មានមកពុកខ្ញុំនិងបានធ្វើចំការ។

ក៖ អូ៎!

ខ៖ ចាស!

ក៖ បាទយាយបាទចុះយាយតាខាងឪពុកយាយស្គាល់ឈ្មោះគាត់អត់?

ខ៖ តាខាងឪពុកហោសស្គាល់តើ!

ក៖ ឈ្មោះតាឯមហី?

ខ៖ ឈ្មោះកុងឯម យាយមើ។

ក៖ អូ៎យាយមើចុះយាយតាខាងម្ដាយ?

ខ៖ យាយតាខាងម្ដាយឈ្មោះណែតាមឿងយាយនៅ។

ក៖ តាមឿងយាយនៅ?

ខ៖ ចាស!

ក៖ អូ៎ប៉ុន្តែគាត់អ្នកស្រុកនៅណាយាយ?

ខ៖ គាត់ស្រុកកំណើតគាត់ពីដើមខាងតាមឿងនិងអ៊ីជីហែ។

ក៖ អូ៎!

ខ៖ នៅអ៊ីជីហែខាងយាយអាហ្នឹងខាង..។

ក៖ ខាងម្ដាយ?

ខ៖ ខាងយាយនៅខាងម្ដាយនិងគាត់នៅស្រុកហ្នឹងណាស់។

ក៖ បាទយាយ!

ខ៖ រួចទៅស្រុកខាង..។

ក៖ ឪពុក?
ខ៖ ឪពុកខ្ញុំកុងគាត់នៅកំពង់ក្ដីនៅស្រុកកំពង់ក្ដី។

ក៖ នៅណាយាយ?

ខ៖ នៅកំពង់ក្ដីខ្ញូងមហាសៀក។

ក៖ អូ៎នៅកំពង់ចាមយើងដែរ?

ខ៖ ចាស! រួចទៅយាយណុងគាត់នៅណុងកុងប្រុសនិងគាត់នៅគៀនជ្រៃហ្នឹង!

ក៖ អូ៎បាទយាយ!

ខ៖ ចាស!

ក៖ អូ៎ចុះអើយាយមករស់នៅនិងអស់រយះពេលប៉ុន្មានឆ្នាំហើយយាយមកនៅនិងអស់រយះពេលប៉ុន្មានឆ្នាំហើយ?

ខ៖ ឥឡូវនិងហុកសិបឆ្នាំជាងហើយតាំងពីកើតមកនៅហ្នឹងរហូត។

ក៖ នៅហ្នឹងរហូតហោសយាយហោស?

ខ៖ អើគាត់ជំនាន់អាពតខ្លះដែរណាស់។

ក៖ បាទយាយបាទចុះអើយាយមានកូនចៅណាទៅរស់ប្រទេសក្រៅអត់យាយ?

ខ៖ អត់។

ក៖ នៅកូរ៉េ នៅថៃ វៀតណាមអីអត់មានទេហោស?

ខ៖ អត់ទេ។

ក៖ ចុះអើមាននៅខេត្តផ្សេងជៀសពីនៅកំពង់ចាមអត់យាយ?

ខ៖ មាន។

ក៖ នៅណាយាយ?

ខ៖ នៅរតនៈគិរីនៅបរកែវ។

ក៖ បាទ!

ខ៖ ផ្សារបរកែវ។

ក៖ គាត់លក់អីគាត់លក់ទូរស័ព្ទហ្នឹងហីយាយ?

ខ៖ លក់ទូរស័ព្ទ។

ក៖ អូ៎គាត់មានគ្រួសារនៅណុងហោសយាយ?

ខ៖ គាត់មានគ្រួសារ។

ក៖ រួចចុះមាននៅណាផ្សេងទៀតអត់យាយ?

ខ៖ បងប្អូនកូនខ្ញុំនៅណុងបីនាក់។

ក៖ អូ៎មាននៅភ្នំពេញ នៅសៀមរាបអីអត់?

ខ៖ អត់មានទេ។

ក៖ មានតែនៅរតនៈគិរីហ្នឹងម៉ងហោសយាយ?

ខ៖ ចាស!

ក៖ អូ៎បាទយាយចុះយាយគិតថាចឹងប្ដីរបស់យាយឈ្មោះអីគេយាយ?

ខ៖ ឈ្មោះអឹមដេន។

ក៖ ប៉ុន្តែ..?

ខ៖ គាត់ងាប់ហើយ!

ក៖ អូ៎គាត់ស្លាប់ហើយហោស?

ខ៖ ចាស!

ក៖ ស្លាប់យូរនៅយាយ?

ខ៖ ប្រាំបួនឆ្នាំឆ្នាំហ្នឹងហើយ!

ក៖ អូ៎ក់តអីយាយ?

ខ៖ គាត់ជំងឺគាត់ចាស់ជំងឺគាត់ចាស់ទុំធម្មតារោគ៌ាពាធ។

ក៖ អូ៎បាទយាយបាទ!

ខ៖ ចាស!

ក៖ ចុះកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមយាយចិញ្ចឹមកូនចៅយាយ?

ខ៖ គាត់ចិញ្ចឹមជីវិតគាត់រកត្រីទៅធ្វើប្រាំងចឹងទៅវាមានតែប៉ុណ្ណឹង!

ក៖ បាទយាយបាទចុះយាយគិតថានៅពេលយាយការយាយការអស់ប៉ុន្មានឆ្នាំហើយយាយ?

ខ៖ ការ?

ក៖ បាទយាយ!

ខ៖ ហេ៎តាំងពីអាយុដប់ប្រាំបីឥឡូវហុកប្រាំពីរហើយមិនដឹងប៉ុន្មានទេហ្វើយ!

ក៖ អូ៎ចឹងវាហុកប្រាំពីរដប់ប្រាំបីវាសែសិបប្រាំបួនឆ្នាំ?

ខ៖ អើមិនដឹងប៉ុន្មានទេគ្នាហ្វើយគិតមិនឃើញទេ។

ក៖ ចុះអើយាយគិតថាកូនរបស់យាយអាយុប៉ុន្មានហើយឥឡូវកូនបង?

ខ៖ កូនបងអាយុសែជាងហើយ!

ក៖ យាយការហើយយាយទំនេរពោះសិបរឺមួយក៏មានកូនម៉ង?

ខ៖ ទំនេរពោះ។

ក៖ ទំនេរប៉ុន្មានឆ្នាំទៅ?

ខ៖ ចិតគត់ចិតមួយបានមានកូន។

ក៖ មួយឆ្នាំណេះយាយ?

ខ៖ ហ្នឹងហើយមួយឆ្នាំ។

ក៖ ចឹងកូនរបស់យាយអាយុសែប្រាំបីហើយចឹង?

ខ៖ អត់ដឹងសែប៉ុន្មានទេមិនចាំទេកូនច្រើនភ្លេចអស់ហើយចាស់ហើយ!

ក៖ អូ៎!

ខ៖ រកតែធ៌មមិនចង់ចាំទេឥឡូវប្រឹងតែធ៌មទេ។

ក៖ បាទយាយបាទចុះអើយាយកូនប៉ុន្មាននាក់ទៅយាយ?

ខ៖ កូនប្រាំបួនហីគុជីសា គុជីសី សេរី ថុល ធូ ថេង អេងហ៊ួត សៀងឡាយ សៀងឌីអើសៀងឌីបងគេប្រាំបួនហាសកូនស្រីតែមួយទេ។

ក៖ អូ៎ច្រើនផងយាយ?

ខ៖ កូនប្រុសប្រាំបីហាសថ្នាក់ភ្លេចមិនដឹងកូនប៉ុន្មានទេនេះ។

ក៖ អូ៎កូនបងនៅណានៅបរកែវហ្នឹងហីយាយ?

ខ៖ កូនបងនៅព្រែកសង្កែ។

ក៖ អូ៎នៅព្រែកសង្កែខាងស្ទឹងត្រង់យើងហ្នឹងហី?

ខ៖ ហ្នឹងហើយៗ!

ក៖ គាត់រកស៊ីអីនៅណុង?

ខ៖ គាត់ធ្វើគ្រូ។

ក៖ គ្រូបង្រៀនហោស?

ខ៖ ចាស!

ក៖ អូ៎រួចចុះកូនទីពីរ?

ខ៖ កូនទីពីរគុជីសានៅលីវទេខាងណុងមិនជួយរកប្រពន្ធអោយមួយផង។

ក៖ អូ៎ឥឡូវគាត់អត់ទាន់មានគ្រួសារផង?

ខ៖ គាត់អត់ទាន់មានទេនៅអ៊ីផ្សារបរកែវណុង។

ក៖ គាត់ធ្វើអីគេនៅណុងយាយ?

ខ៖ កាត់សក់។

ក៖ អូ៎កើតអីបានគាត់អត់ទាន់យកយាយ?

ខ៖ ដឹងម៉េចបើគាត់ថាចិញ្ចឹមគេខ្លាចចិញ្ចឹមគេមិនរស់មិនចង់បានប្រពន្ធសោះ។

ក៖ ឥឡូវគាត់អាយុប៉ុន្មានហើយយាយ?

ខ៖ គាត់អាយុសែជាងហើយ!

ក៖ សែជាងហើយ?

ខ៖ ហ្នឹងហើយសែជាងហើយ!

ក៖ អូ៎រួចចុះទៅបីយាយ?

ខ៖ ទីបីមើលទីបីនៅកំពង់ចាម។

ក៖ គាត់មានគ្រួសារហើយ?

ខ៖ គាត់មានហើយ!

ក៖ គាត់រកស៊ីអីគេយាយ?

ខ៖ គាត់ធ្វើការ។

ក៖ ធ្វើការអីគេទៅ?

ខ៖ ធ្វើការខាងអ៊ីនធើណេតអើដឹងស្អីទេវីយើងនិយាយមិនត្រូវអត់ទេធនាគារផ្សេង។

ក៖ ធ្វើការអ៊ីនធើណេតហីយាយ?

ខ៖ ដឹងធ្វើការអី។

ក៖ អនឡាញហី?

ខ៖ អត់ទេអ៊ីនធើណេតចឹងហើយយ៉ាង។

ក៖ អូ៎!

ខ៖ មិនដឹងទេហ្វើយ!

ក៖ ខ្ញុំអត់ដឹងដែរប៉ុន្តែគាត់មានគ្រួសារនៅណុង?

ខ៖ មានប៉ុន្តែគាត់នេះទៅគាត់មកសៅរិ៍អាទិត្យគាត់មកសំរាកផ្ទះ។

ក៖ អូ៎បាទយាយ!

ខ៖ ទិញណេះទិញណោះយកមកជប់លាងម៉ែហ្នឹងណា។

ក៖ អូ៎ទីបួនយាយ?

ខ៖ ចាស!

ក៖​ ទីបួន?

ខ៖ ទីបួនអូ៎មើលទីបីអូ៎និយាយនិងច្រឡំហ្នឹងហាសអ្នកទីបីនិងវាច្រឡំចូលដល់អ្នកទីបួនអ្នកទីបីនិងគាត់អ្នកលក់ផ្សារបរកែវវាបីនាក់។

ក៖ បី..?

ខ៖ ទីបីនិងអ្នកលក់អី?

ក៖ លក់ទូរស័ព្ទ។

ខ៖ អើលក់ទូរស័ព្ទ។

ក៖ អូ៎!

ខ៖ យ៉ាប់ដល់ហើយហ្វើយ!

ក៖ ទីមួយនៅ..?

ខ៖ នៅធ្វើគ្រូនៅ។

ក៖ ព្រែកសង្កែ?

ខ៖ ព្រែកសង្កែ។

ក៖ ទីពីរជាងកាត់សក់?

ខ៖ ទីពីរជាងកាត់សក់នៅអីផ្សារបរកែវ។

ក៖ ទីបីលក់ទូរស័ព្ទទៅ?

ខ៖ ទីបីលក់ទូរស័ព្ទផ្សារបរកែវ។

ក៖ ទីបួននៅកំពង់ចាម?

ខ៖ ទីបួននៅកំពង់ចាម។

ក៖ ទីប្រាំ?

ខ៖ ទីប្រាំនៅកំពង់ចាមដែរជួលផ្ទះគេនៅទេមិនទាន់មានផ្ទះទេ។

ក៖ បាទយាយ!

ខ៖ សុទ្ធតែជួលផ្ទះគេនៅទេយើងធ្វើគ្រូបង្រៀន។

ក៖ អូ៎ទីប្រាំមួយ?

ខ៖ ទីប្រាំមួយនៅមេមត់។

ក៖ គាត់ធ្វើអីគេនៅណុង?

ខ៖ ធ្វើចំការ។

ក៖ អូ៎!

ខ៖ ចាស! ធ្វើចំការ។

ក៖ ចុះទីប្រាំពីរយាយ?

ខ៖ ទីប្រាំពីរនៅអ៊ីបរកែវមួយទៀត។

ក៖ អូ៎គាត់ធ្វើអីគេនៅណុងយាយ?

ខ៖ គាត់ទៅជួយលក់ទូរស័ព្ទបង។

ក៖ អូ៎តែគាត់អត់ទាន់មានគ្រួសារទេ?

ខ៖ នៅលីវ។

ក៖ អូ៎ទីប្រាំមួយក៏គាត់នៅដែរណេះយាយណេះ?

ខ៖ ទីប្រាំមួយមានហើយនៅមេមត់ណុងមានហើយ!

ក៖ អូ៎!

ខ៖ ហ្នឹងហើយ!

ក៖ ចុះទីប្រាំបី?

ខ៖ ទីប្រាំមួយទៅដល់ទីប្រាំបីវិញម៉េច។

ក៖ ទីប្រាំពីរនៅមេមត់មែនអត់យាយប៉ុន្តែទីប្រាំបីនៅណាយាយបន្ទាប់ពីមេមត់នៅណាទៀត?

ខ៖ យើងសួរនិងពីងាប់និងបងទីមួយ។

ក៖ បាទ!

ខ៖ បងស្រីទីមួយប្អូនប្រុសទីពីរទីបីសៀងឌី គុជីសា គុជីសី សេរី ថុលថុលធ្វើគ្រូបង្រៀននៅគៀនជ្រៃអាធួនៅមេមត់ទីប្រាំពីរងាថេងនៅកាត់សក់ទីប្រាំបីនៅធ្វើលក់ទូរស័ព្ទនៅអត់ទេគៀនជ្រៃ។

ក៖ អូ៎!

ខ៖​ ចាស! ទីប្រាំបួន..។

ក៖ បង?

ខ៖ ចាស! ធ្វើធនាគារនៅកំពង់ចាមអើមកនៅផ្ទះ។

ក៖ អូ៎គាត់ណុង?

ខ៖ ចាសៗ!

ក៖ អូ៎!

ខ៖ ប្រុសពៅ។

ក៖ គាត់អត់ទាន់មានគ្រួសារទេ?

ខ៖ មានហើយ!

ក៖ អូ៎មានហើយហោស?

ខ៖ ចាស! មានហើយ!

ក៖ ប៉ុន្តែគ្រួសារគាត់ធ្វើអីគេទៅ?

ខ៖ គ្រួសារធ្វើការចឹងដូចគា្ន។

ក៖ អូ៎បាទ!

ខ៖ អើចេញហើយទីប្រាំបួនប្រុសពៅហើយហ្នឹង!

ក៖ អូ៎!

ខ៖ ហោសម៉េចទៀតដល់ត្រឹមណា។

ក៖ បាទយាយចឹងនៅពេលដែរយាយរៀបអាពាហ៍ពិពាហ៍ដូចជាម្ដាយឪពុកយាយជាអ្នករៀបចំអោយយើងឬមួយក៏យើងជាអ្ករៀបចំខ្លួនឯងយាយ?

ខ៖ ហេ៎អត់ទេម៉ែឪខ្ញុំទេខ្ញុំមិនចេះដឹងទេ។

ក៖ អូ៎ពេលនិងអើលក្ខណៈថាអើយើងស្គាល់គា្នពីមុននៅយាយ?

ខ៖ អត់ទេហេ៎ស្គាល់ដែរអ្នកស្រុកអ្នកទេសប៉ុន្តែមិនស្គាល់ថាហេ៎ចង់បានធ្វើប្រពន្ធធ្វើប្ដីអីអត់ទេគ្មានទេស្គាល់ថាគាត់ជាគ្រូបង្រៀនសិស្សទេគ្រាន់ស្គាល់ថាអ្នកស្រុកអ្នកទេសធម្មតាទេតែការអីលើម៉ែលើឪទេគ្មានគេដូចឥឡូវទេឥឡូវគេសុទ្ធតែសួរស្គាល់ចិត្តគា្នហែងចឹងអត់ទេ។

ក៖ បាទត្រូវយាយប៉ុន្តែកាលជំនាន់យាយការនិងមានថ្លៃបណ្ណាការអត់ថ្លៃទឹកដោះអត់យាយ?

ខ៖ ចាស!

ក៖ មានថ្លៃជំនូនទឹកដោះអីអត់បង្គាប់ប៉ុន្មានអីប៉ុន្មាន?

ខ៖ ម៉ែខ្ញុំមិនបង្គាប់ទេតែគេខាងប្រុសគេថាយើងជំនាន់ទាហ៊ានផងហោសខាងប្រុសគេធ្វើទៅប៉ុន្មានតុៗស៊ីចុកទៅរួចហើយ!

ក៖ អូ៎!

ខ៖ មានទៅបង្គាប់រាប់ជាអីទេ។

ក៖ បាទយាយបាទ!

ខ៖ ដូចថាខាងប្រុសគេធ្វើជូនមកណាស់។

ក៖ បាទយាយ!

ខ៖ ណុងគេជូនជាសំលមកតែម៉ង។

ក៖ កាលជំនាន់ណុងគេចាយលុយនៅយាយ?

ខ៖ ជំនាន់ណុងគេចាយ។

ក៖ អូ៎!

ខ៖ អាហ៊ាងរកបត់ជើងហេស!

ក៖ អត់ទេគាត់ទៅអង្គុយលេងខាងក្រៅ។

ខ៖ បើកទ្វារទៅអោយល្ហើយ!

ក៖ អូ៎ចឹងកាលជំនាន់ណុងការដូចតែយើងឥឡូវដែរតើហីយាយហេសឬមួយក៏ម៉េច?

ខ៖ យីការគេហំហានហាសគេច្រៀងជិះដំរីទៅលេងស្រុកលើអីដែរទៅណាស់។

ក៖ ចឹងហោសយាយ?

ខ៖ អើមានអីការធម្មតាហ្នឹងហាសការតាមប្រពៃណីខ្មែរយើងត្រឹមត្រូវហ្នឹងហាស!

ក៖ គេមានបុកលាក់បុកអីដែរតើហី?

ខ៖ មានបុកលាក់បុកអី។

ក៖ បាទយាយបាទចុះយាយគិតថាចឹងអើកាលជំនាន់ណុងយាយធ្លាប់បានរៀនអត់យាយ?

ខ៖ រៀនរៀនសាលាវត្ត។

ក៖ រៀនបានថ្នាក់ទីប៉ុន្មានយាយពេលហ្នឹង?

ខ៖ មិនដឹងថ្នាក់ទីប៉ុន្មានទេវត្តគេរៀនរៀនទៅស្រុកគេកើតសង្រ្គាមនាំគា្នរត់ទៅ។

ក៖ អើគេហៅស្អីគេថ្នាក់បារិថ្នាក់អើ..?

ខ៖ ចេះវត្តនិងយើងរៀននិងអក្សរនិងចេះតែរៀនដេញឡើងទៅណាស់ប៉ុនថ្នាក់បារិក៏មិនដឹងថ្នាក់អីក៏មិនដឹងដែរគ្រាន់ដឹងតែរៀនសាលាវត្ត។

ក៖ អូ៎!

ខ៖ ចាស!

ក៖ បាទយាយ!

ខ៖ រៀនបានតិចដែរទេវាមិនច្រើនប៉ុន្មានទេ។

ក៖ ប៉ុន្តែ..?

ខ៖ រួចស្រុកកើតសង្រ្គាមយើងរត់ទៅ។

ក៖ បាទយាយកាលណុងយាយបានរៀនបារាំងអត់យាយ?

ខ៖ អត់ទេអត់ទាន់បានដល់ទេខ្ញុំរៀនវត្តមិនទាន់ទៅរៀនបារាំងអីទេ។

ក៖ ចឹងជៀសពីភាសាខ្មែរយើងអត់មានចេះភាសាអីផ្សេងទៀតទេណេះយាយណេះ?

ខ៖ គ្មានចេះទេចេះតែភាសាខ្មែរ។

ក៖ អូ៎បាទយាយបាទចុះអើកាលយាយរៀនយាយធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់យាយលក្ខណៈថាមិត្តភកក្តិដែរទៅរៀនជាមួយគា្នដែរយើងស្គាល់រាប់អានគា្ន?

ខ៖ មានតែគា្នងាប់អស់ហើយ!

ក៖ ចឹងហោសយាយហោស?

ខ៖ អ្នកស្និទ្ធិស្នាលហោសហ្នឹងហើយ!

ក៖ កាលនិងយាយរៀននៅណា?

ខ៖ នៅវត្ត។

ក៖ វត្ត?

ខ៖​ សាលាវត្តក្នុង។

ក៖ អូ៎បាទយាយ!

ខ៖ រួចដល់ស្រុកកើតសង្រ្គាមទៅយើងចែកផ្លូវគា្នរត់រករស់រៀងខ្លួនទៅ។

ក៖ បាទយាយបាទរួចចុះអើយាយធ្លាប់មានជាអនុស្សាវរីយ៍ជាមួយមិត្តភក្តិយាយកាលយាយនៅរៀនទេ?

ខ៖ គ្មានទេ។

ក៖ ធ្លាប់ធ្វើអីគេខ្លះយាយ?

ខ៖ មាននិងមានគា្នងាប់ហើយ!

ក៖ អូ៎!

ខ៖ គា្នងាប់អស់ហើយ!

ក៖ បាទយាយ!

ខ៖ អាណុងថាយើងចប់ទៅចុះណាស់។

ក៖ បាទយាយបាទ!

ខ៖ ចាស!

ក៖ ចុះយាយគិតថាអើដូចជាយាយធ្លាប់ធ្វើស្រែចំការណេះយាយណេះ?

ខ៖ ចេះបើមានមិត្តភក្តិនិងវាមានចេះមានដែរមាននិងនាំគា្នតាំងពីតូចៗអាយុបួនដប់ឆ្នាំនិងអោយតែពេលគេហែផ្កាហែបុណ្យនិងទៅសុំផ្កាលោកចងអនុស្សាវរីយ៍តែចឹងចងលុយចងកាក់ទៅយកទៅទៅវត្តការពិតសព្វថ្ងៃនិងនៅព្រួយចិត្តទៅសុំផ្កាលោកត្រង់ទៅសងវិញអត់ដែរទៅសងសោះដឹងតែផ្កាហែទៅដល់វត្តចប់ហែទៅដល់វត្តចប់ហើយ រួចអូ៎ស្មាទោសលោកតាអើយកាណាកាលណុងក្មេងៗអត់ដឹងអីទេអនុស្សាវរីយ៍ណុងសប្បាយតែចឹង។

ក៖ បាទយាយបាទ!

ខ៖ ធ្វើការធ្វើងារអីមិនសូវបានធ្វើទេព្រោះខ្ញុំវាតូចម៉ែឪខ្ញុំមិនសូវអោយធ្វើទេ។

ក៖ អូ៎!

ខ៖ នៅចាំតែផ្ទះគាត់ទៅចំការខ្ញុំគាត់ទុកចាំផ្ទះ។

ក៖ បាទយាយបាទ!

ខ៖ ចាស!

ក៖ រួចចុះទាក់ទងពីលក់ដូរយាយធ្លាប់លក់ដូរទេ?

ខ៖ អើ!

ក៖ កាលជំនាន់នៅពីមុនយាយធ្លាប់លក់ដូរទេ?

ខ៖ ពីជំនាន់ម៉ែឪខ្ញុំមកយើងធ្លាប់លក់ដែរតើយើងតែលក់មានម៉ូយៗគេទិញហាសយើងមិនដែរនេះទេមិនដែរទៅលក់ទេ។

ក៖ អូ៎!

ខ៖ អើយើងមានទៅលក់កាលជំនាន់ទៅកំពង់ចាមម្ដងពីរមិនសូវដែរបានទៅលក់ទេតែគេត្រូវការអីគេមកទិញផ្ទះហើយ!

ក៖ អូ៎!

ខ៖ យើងមិនដែរលក់ដូរទេ។

ក៖​ ចុះលក្ខណៈចិញ្ចឹមសត្វយាយធ្លាប់ចិញ្ចឹមអត់ដូចមាន់ ទា ជ្រូក គោ ក្របី?

ខ៖ គោមាន មាន់ក៏មានជ្រូកមួយឆាកជីវិតនិងគេហ្នឹងបែបប្រាំអីដែរយ៉ាងរួចឈប់ចិញ្ចឹមទៅខ្លាចបាប។

ក៖ ដោយសារឥឡូវយើងកាន់សិល្បិ៍ណេះយាយ?

ខ៖ អត់ទេតាំងពីមុនណុងអត់ទាន់កាន់សិល្បិ៍ផងឈប់ទៅ។

ក៖ អូ៎!

ខ៖ ហ្នឹងហើយឈប់ចិញ្ចឹមទៅព្រោះយល់សប់ឃើញអត់ល្អ។

ក៖ បាទយាយបាទ!

ខ៖ ដល់ចឹងឈប់ចិញ្ចឹមទៅមិនហ៊ានចិញ្ចឹមទៀតទេ។

ក៖ អូ៎ចុះតាំងពីក្មេងរហូតមកដល់ឥឡូវយាយគិតថាអើយាយធ្លាប់ធ្វើការងារអីគេខ្លះទៅយាយកាលយាយនៅជាមួយឪពុកម្ដាយយាយធ្លាប់ធ្វើអីគេខ្លះទៅ?

ខ៖ ខ្ញុំនៅជាមួយម៉ែឪខ្ញុំខ្ញុំមានអីទេតែទៅធ្វើចំការណុងតែខ្ញុំមិនសូវបានទៅធ្វើទេខ្ញុំកូនប្រាំបួននាក់ខ្ញុំរវល់តែកើតកូន។

ក៖ អូ៎!

ខ៖ ថែកូនថែចៅដាំបាយដាំទឹកខ្ញុំមានម៉ែឪខ្ញុំចាស់ព្រឹកចឹងដាំបាយដាំទឹកទៅថ្ងៃដាំបាយដាំទឹកទៀតនៅមើលម៉ែឪខ្ញុំចាស់ហ្នឹងហាស!

ក៖ បាទយាយ!

ខ៖ ខ្ញុំគ្មានសូវបានទៅរកស៊ីអីទេទើបប្ដីខ្ញុំខូសទៅបានខ្ញុំចេះទៅរកក៏មិនដឹងទៅរកអីដែរ។

ក៖ អូ៎បាទយាយយ៉ាងណាមួយយើងអើយើងកូនពៅផងណេះយាយណេះ?

ខ៖ ហ្នឹងហើយកូនពៅតែយើងមិនសូវចំណាប់រឿងការងារអីទេម៉ែឪមិនសូវជាប្រើទេរួចដល់មកខ្ញុំចាស់និងខ្ញុំចេះបានកូនបានចៅនិងវាធ្វើប្រាំងធ្វើអីនិងខ្ញុំទៅជួយមើលជួយអីហ្នឹងតែខ្ញុំទៅចំងាប់ចំងិលអីហ្នឹងខ្ញុំមិនសូវដែរទេព្រោះបានកូន។

ក៖ បាទយាយបាទ!

ខ៖ ចាស! ឥឡូវហ្នឹងឈប់ធ្វើហើយចាស់ហើយជួលអោយគេទាំងអស់ទៅស៊ីតែឈ្នួលទៅបានតិចប៉ុណ្ណាយកប៉ុណ្ណឹងទៅ។

ក៖ អូ៎បាទល្អយាយនៅពេលដែរអើប្ដីរបស់យាយខូសបាត់ទៅអើយាយ..?

ខ៖ បានកូន។

ក៖ កូនជួយណេះ?

ខ៖ ហ្នឹង!

ក៖ អូ៎ចឹងមានន័យថាប្ដីរបស់យាយខូចនិងកូនយាយធំៗហើយណេះយាយណេះ?

ខ៖ ចាស! ប៉ុន្តែខ្ញុំនិងនៅសង្គមនិងខ្ញុំយ៉ាប់ជាងគេយ៉ាប់ជាងគេត្រង់ថាយើងកូនយើងអត់មានទៅដេរតែកូនយើងទៅរៀនទៅសូត្រ។

ក៖ បាទយាយ!

ខ៖ ដល់ពេលឥឡូវនិងខ្ញុំក៏វាស្រួលវិញទៅដែរកូនខ្ញុំរៀនសូត្រកូនខ្ញុំបានមកសុទ្ធតែដោយកូនកន្លងធ៌ម។

ក៖ បាទ!

ខ៖ កូនសុទ្ធតែដឹងគុណម្ដាយទាំងអស់ម្ដាយនិងរស់ដោយសារកូន។

ក៖ អូ៎ល្អហាសណេះយាយ?

ខ៖ ល្អកូនខ្ញុំតាំងពីទីមួយរហូតដល់ទីប្រាំបួននិងមិនដែរនាំទុក្ខចូលផ្ទះទេនាំតែសេចក្ដីសុខចូលផ្ទះអោយម្ដាយសប្បាយចិត្តសព្វថ្ងៃនិងខ្ញុំនិងបានកូនល្អប៉ុណ្ណឹងខ្ញុំពេញចិត្តណាស់ទៅហើយ!

ក៖ អូ៎បាទយាយបាទ!

ខ៖ ដើរធ្វើបុណ្យធ្វើទាននិងក៏ដោយសារកូនចៅវាជួយចិញ្ចឹមយើងតក់ៗទោះវាតិចវាច្រើននៅតែមានរបស់គេណាស់។

ក៖ បាទយាយបាទ!

ខ៖ មិនអីទេ។

ក៖ បាទយាយ!

ខ៖ ចប់នៅ?

ក៖ នៅយាយចុះអត់ទាន់ចូលដល់ជំនាន់ប៉ុលពតផងយាយ?

ខ៖ ចាស!

ក៖ អត់ទាន់ចូលដល់ជំនាន់ប៉ុលពតលុនណុលផង?

ខ៖ អើ!

ក៖ ឥឡូវអើយាយតាំងពីក្មេងរហូតមកដល់ឥឡូវហាសគិតថាជីវិតរបស់យាយមានការផ្លាស់ប្ដូរអីខ្លទៅយាយ?
ខ៖ ចាស!

ក៖ ជីវិតរបស់យាយគិតថាមានការផ្លាស់ប្ដូរអីខ្លះតាំងពីក្មេងរហូតមកដល់ឥឡូវកាលយាយនៅជាមួយឪពុកម្ដាយម៉េចដែរដល់ពេលឥឡូវជីវិតម៉េចដែរយាយការផ្លាស់ប្ដូរហាស?

ខ៖ ខ្ញុំកាលនៅជាមួយឪពុកម្ដាយខ្ញុំជីវិតខ្ញុំរុងរឿងសុខសាន្តណាស់តែឥឡូវក៏ជីវិតខ្ញុំរុងសឿងសុខសាន្តដូចកាលពីមុនដែរមិនជាទាំងកាយសប្បាយទាំងចិត្តដោយសារកូនល្អ។

ក៖ បាទយាយ!

ខ៖ ប្ដីក៏ល្អ។

ក៖ បាទ!

ខ៖ ម៉ែឪខ្ញុំពិសេសលេខមួយ។

ក៖ បាទយាយបាទល្អចុះអើសុខភាពជីវភាពក្រុមគ្រួសារឥឡូវម៉េចដែរយាយ?

ខ៖ មិនអីទេ។

ក៖ អូ៎!

ខ៖ វាមិនទៅគេមិនដែរអោយរបបយើងក្រីក្រម្ដងផងមកសម្ភាសហ្នឹងអោយហោស?

ក៖ អូ៎បាទយាយ!

ខ៖ បើថាអោយគិតអោយហើយមកសម្ភាសនិងអោយបើថាអោយអោយម្ដងមកមិនដែរបានក្រីក្រនិងគេម្ដងទេ។

ក៖ គ្រាន់តែចង់អោយកូនចៅរបស់យាយបានស្គាល់ពីប្រវត្តិយាយថាធ្លាប់ជាប់ពីជំនាន់ប៉ុលពតលុនណុលអីចឹងហាសណាស់យាយ?

ខ៖ ចាស!

ក៖ រួចចុះអើឥឡូវសួរទាក់ទងពីជំនាន់លុនណុលវិញយាយទាន់ជំនាន់លុនណុលណេះយាយ?

ខ៖ ជំនាន់លុនណុលទាន់តើ!

ក៖ ប៉ុន្តែកាលណុងយាយនៅក្មេងមែនយាយ?

ខ៖ ខ្ញុំនៅក្មេង។

ក៖ អូ៎ចុះអើយាយឪពុកម្ដាយធ្វើការអីទៅដោយសារជំនាន់និងដូចជាមានគ្រាប់ផ្លោងផ្ទុះទៅផ្ទុះមកមែនអត់យាយ?

ខ៖ ចាស!

ក៖ ចុះយាយពេលណុងនៅណាហើយធ្វើអីគេទៅ?

ខ៖ អើគ្មានទេដាំតែបាយរត់ចូលតែរូង។

ក៖ អូ៎!

ខ៖ ម៉ែខ្ញុំពុកខ្ញុំគ្មានធ្វើអីទេគាត់សុំសិល្បិ៍ៗហើយកូនពៅគាត់តូចខ្ញុំទៅណាខ្ញុំ។

ក៖ អូ៎កាលណុងនៅណាយាយ?

ខ៖ នៅហ្នឹង!

ក៖ អូ៎!

ខ៖ រួចដល់ពេលមានប្ដីមកក៏គ្មានទៅធ្វើអីដែរដូចថាខែស្រូវខែយើងទិញស្រូវគេពីរបីដឹកទៅទុកស៊ីទៅពេលគ្រាប់ផ្លោងមកដាំបាយស៊ីរត់ចូលរូងដាំបាយស៊ីរត់ចូលរូង។

ក៖ ចឹងយើងអត់មានធ្វើស្រែផងយាយហោស?

ខ៖ អត់ធ្វើទេទិញគេ។

ក៖ អូ៎!

ខ៖ ចាស!

ក៖ ប៉ុន្តែអើដូចជាអ្នកស្រុកនៅនិងភាគច្រើនគេធ្វើចឹងដែរទៅគេអត់សូវបានធ្វើការដោយសារភ័យខ្លាចគ្រាប់ផ្លោងបន្តក់ទៅយាយ?

ខ៖ ហ្នឹងហើយមម្នាក់ៗនៅតែក្បែររូង។

ក៖ អូ៎!

ខ៖ គ្រាប់ពីរសន្លឹកទៅមកផឹងទៅផឹង។

ក៖ មានយន្តហោះគេហោះទៅហោះមក?

ខ៖ អាយន្តហោះក៏មានដែរអាណុងគេទំលាក់គេបាញ់អីគ្រាប់ម្ដងៗណាស់។

ក៖ លឺគេថាគ្រាប់បាញ់អាប៊ុមប៊ីម៉េចហោសយាយ?

ខ៖ អាណុងគេមានដែរប៉ុន្តែយើងអត់ទៅទេវាមានជួលអីទន្លេណោះ។

ក៖ អូ៎!

ខ៖ អាប៊ុមប៊ីអាដេកាអីគេណុងកាប៉ាល់គេច្រើនចាប់ជួរថ្នល់ណុងទេ។

ក៖ បាទយាយបាទ!

ខ៖ ចាស! យើងនិងវាផុតយើងនិងវាគ្រាប់ពីបន្ទាយប្រាំពីរនេះ។

ក៖ អូ៎!

ខ៖ ចាស! តែគេបន្តក់គេដុងគេដាំងគ្រាប់វេវវ៉ាវម៉េចក៏ដោយយើងចេះតែចូលសំងំក្រោមផ្ទះយើងទៅ។

ក៖ ភ័យហាសណេះយាយណេះ?

ខ៖ អូ៎ភ័យខ្ញុំហាសខ្ញុំមានរឿងភ័យចេះគេវ៉ៃបន្ទាយប្រាំពីរនេះម៉ែខ្ញុំឈឺខ្ញុំម៉ែខ្ញុំឈឺកូនខ្ញុំពីរកូនតូចៗហាសខ្ញុំភើមទៀត។

ក៖ បាទយាយ!

ខ៖ ខ្ញុំភើមទៀតតែកូនអាមួយវាចេះដើរអាតូចមួយវាមិនចេះម៉ែនៅសំរានម៉ែទៅអោបយកម៉ែម៉ែមកអត់កើត។

ក៖ បាទយាយ!

ខ៖ ម៉ែអោយកូនចុះដីអោយកូនអោបចៅចុះដីដល់ការពិតខ្ញុំក៏មិនចុះចោលម៉ែដែរគ្រាប់វេវៗចេះផុតរស់ទាំងម៉ែទាំងកូនទៅម្ដាយឈឺអូ៎រត់ទៅដីចោលម៉ែអោបកូនទៅចោលម៉ែហាសគេអត់ទាន់បិទទេគ្រាប់ចុចគ្រាប់បិទហើយហី?

ក៖ នៅតើ!

ខ៖ អើ!

ក៖ អត់អីទេយាយនិយាយទៅ?

ខ៖ និយាយលឺខ្លាំងហាសចឹងហោសសុំទោសនិយាយអាក។

ក៖ អោយតែលឺខ្លាំងកាន់តែល្អ!

ខ៖ និយាយទៅអាស្រ័យណាស់អាណុងជំនាន់ទាហ៊ានទេ។

ក៖ បាទយាយនិយាយទៅយាយ!

ខ៖ អើប៉ុណ្ណឹងចុះ។

ក៖ បាទរួចចុះអើជំនាន់ប៉ុលពតវិញយាយ?

ខ៖ ប៉ុលពតហោសប៉ុលពតគេជំលាសខ្ញុំទៅគគរគេជំលាសខ្ញុំទៅគគរខ្ញុំទៅណុងខ្ញុំនិងវាកូនខ្ចី។

ក៖ បាទយាយ!

ខ៖ កូនខ្ចីគេអោយនៅធ្វើការកាប់ចិញ្រ្ចាំជីកំប្លោក។

ក៖ បាទយាយបាទ!

ខ៖ តែប៉ុណ្ណឹងទេគេទៅរែកដីរែកអីមេកងនោះគេអ្នកមេកងឯណេះគេអោយខ្ញុំទៅរែកដីនិងគេតែមេកងធំ។

ក៖ អូ៎!

ខ៖ គេឃើញខ្ញុំកូនខ្ចីខ្ញុំអត់ទាន់បានរែកទេណាស់។

ក៖ បាទយាយ!

ខ៖ គេហើយខ្ញុំពីរនាក់បងខ្ញុំនិងមេកងគេថាអូយអត់អោយគាត់ធ្វើទេអោយគាត់ទៅធ្វើការភូមិវិញ។

ក៖ ម៉េចចឹងយាយ?

ខ៖ គេឃើញយើងកូនខ្ចី។

ក៖ អូ៎!

ខ៖ គេមិនប្រើយើងទេ។

ក៖ បាទយាយ!

ខ៖ ដល់យើងនិយាយទៅសរសើរថាបុណ្យយើង។

ក៖ អូ៎បាទយាយ!

ខ៖ គេទៅរែកដីណុងគេនិងមិនអោយយើងទៅរែកទេគេអោយយើងមកភូមិវិញយើងគ្រាន់តែអង្គុយចិញ្ច្រាំកំប្លោកចេះនិងគេទៅ។

ក៖ អូ៎!

ខ៖ យើងសរសើរថាបុណ្យទៅចុះណាស់។

ក៖ បាទយាយបាទ!

ខ៖ អើប៉ុណ្ណឹងចុះ។

ក៖ បីឆ្នាំយាយនៅតែធ្វើអាណុងរហូត?

ខ៖ ហ្នឹងហើយនៅអ៊ីស្រុកនិងគេអោយលើកអាចម៍គោច្រូតស្រូវច្រូតអីចឹងទៅដែរពេលណាត្រូវច្រូតស្រូវច្រូតទៅពេលណាត្រូវចិញ្រ្ចាំជីចិញ្រ្ចាំទៅចឹងហាស!

ក៖ អូ៎!

ខ៖ ហ្នឹងហើយ!

ក៖ បាទយាយ!

ខ៖ មិនយើងណុងកូនវានៅតូចៗគេមិនប្រើយើងទៅឆ្ងាយដែរណាស់។

ក៖ បាទយាយបាទ!

ខ៖ ចាស!

ក៖ រួចចុះពេលដាច់ប៉ុលពតពេលណុងពិបាកអីទៅយាយ?

ខ៖ ចាស!

ក៖ ពេលដាច់ប៉ុលពតយើងពិបាកអីទៅយាយ?

ខ៖ ដាច់ប៉ុលពតហោស?

ក៖ បាទ!

ខ៖ ដាច់ប៉ុលពតទៅ។

ក៖ យើងមានការលំបាកអីទៅដោយសារពេលណុងធ្វើស្រែរួមហីយាយ?

ខ៖ ធ្វើស្រែរួម។

ក៖ គេចែកស្រែចែកអីអោយយើងធ្វើ?

ខ៖ គេធ្វើស្រែកាលជំនាន់ប៉ុលពតណុងគេធ្វើស្រែរួមប៉ុន្តែយើងដល់ដាច់មកនិងយើងក៏មិនអត់ដែរស្រូវអង្ករណុងគេអីគគឬណុងគេមេគេណុងគេយកមកចាក់គរៗទៅគេនាំគា្នមកដណ្ដើមគ្នាពីណាបានប៉ុន្មានយកមកស៊ីប៉ុណ្ណឹងទៅយើងយកមកស៊ីបានបួនប្រាំថាំងហួសបានយូរដែរ។

ក៖ អូ៎!

ខ៖ អើរួចដល់យើងមកផ្ទះទៅប្ដីយើងរកត្រីនេសាទនេអីទៅយកទៅដូរអង្ករស៊ីទៅគេជំនាន់ណុងហោស!

ក៖ បាទយាយ!

ខ៖ មិនអីទេអើយយើងរកដែរណាស់។

ក៖ បាទយាយបាទ!

ខ៖​ ទប់ទល់ទៅខ្ញុំទៅលក់ត្រីលក់អីចឹងទៅដែរ។

ក៖ អូ៎!

ខ៖ ចាស!

ក៖ ចុះពេលឆ្នាំណាដែរយើងថាយើងស្រួលសប្បាយអី?

ខ៖ អត់ដឹងអត់ចាំបើអត់គិត។

ក៖ អូ៎!

ខ៖ អត់គិត។

ក៖ អត់គិតទេណេះយាយណេះ?

ខ៖ អត់គិតទេ។

ក៖ អូ៎!

ខ៖ បើគិតទៅបើតាំងតែពីដាច់អាពតមកយើងបានមកដល់ស្រុកដល់ទេសយើងវិញមកយើងមានអីចេះតែថាយើងស្រួលទៅៗសំបូរសប្បាយទាល់តែសព្វថ្ងៃនិងទៅហាស!

ក៖ អូ៎បាទយាយ!

ខ៖ ចាស!

ក៖ ចុះយាយ..?

ខ៖ តែយើងគិតថាគ្រាន់តែឆ្នាំណាៗយើងមិនចាំ។

ក៖ អូ៎បាទយាយបាទចុះយាយអើយាយឥឡូវសុំសិល្បិ៍ហើយណេះយាយណេះ?

ខ៖ សុំហើយ!

ក៖ សុំសិល្បិ៍ប៉ុន្មានហើយយាយ?

ខ៖ សុំសិល្បិ៍ប្រាំ។

ក៖ ប៉ុន្មានឆ្នាំហើយយាយ?

ខ៖ មិនដឹងប៉ុន្មានឆ្នាំទេមើលតាំងពីឆ្នាំថោះម៉េសហោសអូ៎គេសុទ្ធតែសួរចឹង។

ក៖ អត់ទេខ្ញុំគ្រាន់តែសួរថាចង់ដឹងថាយាយធ្វើអីៗហ្នឹងហាសយាយប្រវត្តិរូបសង្ខេប។

ខ៖ សរសេរខ្លួនឯងហ្នឹងហាស!

ក៖ ឆ្នាំខាល ខែផល្គុនខ្ញុំអត់ដឹងដែរនេះគេអត់បញ្ជាក់ផង។

ខ៖ ចាស!

ក៖ គេអត់បញ្ជាក់ផងអត់អីទេយាយ?

ខ៖ ចាស!

ក៖ តែមួយសំនួរពីរសំនួរទៀតចប់ហើយយាយ!

ខ៖ អើសួរថាយើងសុំសិល្បិ៍ពីឆ្នាំណា។

ក៖ អត់ទេអានេះគ្រាន់ខ្ញុំសួរខ្លួនឯង!

ខ៖ ចឹងហោស!

ក៖ សួរខ្លួនឯង!

ខ៖ ឧបាសិកឯមយឿងកូនលោកតាឧបាសកឯមមីននិងលោកយាយឧបាសិកាមឿងមនយាយយឿងជាកូនចូលថ្វាយខ្លួនរក្សាសិល្បិ៍នៅថ្ងៃអាទិត្យប្រាំបីរោចន៍។

ក៖ ខែផល្គុន?

ខ៖ ខែផល្គុន។

ក៖ ឆ្នាំខាល?

ខ៖ ឆ្នាំខាល។

ក៖ ពុតសក្កិរាជ?

ខ៖ ហ្នឹងហើយពុតសក្កិរាជប៉ុន្មាន?

ក៖ ពីរពាន់ប្រាំរយហាសិបបួន?

ខ៖ ហាសិបបួន។

ក៖ មានកូនប្រាំបីនាក់?

ខ៖ មានកូនប្រាំបីនាក់។

ក៖ ប្រាំបួននាក់ប្រុសប្រាំបីស្រីមួយ?

ខ៖ អាអានិងតាអាចារ្យគាត់អោយខ្ញុំកត់។

ក៖ អូ៎!

ខ៖ អោយកត់ទៅចំណាំខ្លួនយើងរួចគេសួរថាចូលសិល្បិ៍ពីថ្ងៃណាអត់ដឹងទេ។

ក៖ អត់ទេអានេះគ្រាន់ខ្ញុំសួរខ្លួនឯងទេ។

ខ៖ អើ!

ក៖ អើចឹងយាយគិតថាចឹងអើតាំងពីក្មេងយាយគិតថាផ្ទះរបស់យាយមានលក្ខណៈបែបណាយាយជាមួយឪពុកម្ដាយកាលយាយនៅជាមួយឪពុកម្ដាយ..?

ខ៖ ផ្ទះហ្នឹងហាស!

ក៖ ផ្ទះហ្នឹងរហូតម៉ងហោស?

ខ៖ ចាស! ខ្ញុំកើតមកមានផ្ទះតែម៉ង។

ក៖ អូ៎!

ខ៖ ផ្ទះម៉ែផ្ទះឪខ្ញុំ។

ក៖ អូ៎ជំនាន់ប៉ុលពតគេអត់យកធ្វើអីទេហោសយាយ?

ខ៖ អត់ទេ។

ក៖ អូ៎!

ខ៖ អត់យកធ្វើអីទេ។

ក៖ បាទយាយ!

ខ៖ យើងកើតមកផ្ទះហ្នឹងរហូតទៅចុះកូនម៉ែចាំស្អែកអីចុះ។

ក៖ អូ៎ហ្នឹងហើយចុះទាក់ទងពី..?

ខ៖ គេសម្ភាសគេ។

ក៖ អត់អិចប់ឥឡូវហើយបងចាំខ្ញុំប្រាប់បង?

ខ៖ អើ!

ក៖ រួចទៅអើបាទចុះអើទាក់ទងពីយាយកាលពីក្មេងយាយធ្លាប់មានគោលបំណងថាយាយធំឡើងយាយចង់ធ្វើអីអត់យាយ?

ខ៖ ខ្ញុំហោស?

ក៖ បាទ!

ខ៖ អត់មានទេគោលបំណងខ្ញុំអត់មានបំណងទៅធ្វើអីធ្វើផង។

ក៖ កាលនៅរៀនក៏យាយអត់ដែរមានគោលបំណងថាយាយចង់ធ្វើ..?

ខ៖ អត់មានបំណងថាធ្វើអីទេ។

ក៖ អូ៎បាទ!

ខ៖ គិតតែដាំបាយៗស៊ីៗដើរលេងទៅ។

ក៖ បាទយាយបាទ!

ខ៖ ម៉ែឪខ្ញុំចិញ្ចឹមរួចអត់ពីម៉ែឪទៅប្ដីចិញ្ចឹមអត់ពីប្ដីទៅកូនចិញ្ចឹមដូចគោលបំណងតែវាអត់មានគិតអីផង។

ក៖ អូ៎បាទបងអូ៎បាទយាយហើយចុះយាយមានសំនួរចុងក្រោយមួយបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយយាយមានពាក្យពេចន៍អីដែរចង់ផ្ដែផ្ដាំទៅពយកគាត់ដើម្បីអោយពួកគាត់ថាខំប្រឹងរៀនអីយាយធ្លាប់មានគោលបំណងអត់យាយ?

ខ៖ ខ្ញុំមានគោលបំណងចំពោះផ្ទាល់ខ្លួនខ្ញុំខ្ញុំថាខ្លួនខ្ញុំវាដូចថាគ្មានអីចែកអោយកូនទេមានតែវិជ្ជាអោយកូនខ្ញុំរៀនសូត្រខំរៀនទៅឥឡូវនិងកូនខ្ញុំទៅរៀនទៅសូត្រនិងវាបានផ្លែផ្កាដោយសាររៀនសូត្រណុងមែនដូចចិត្តខ្ញុំប្រាថ្នាហ្នឹងចឹងតែប្រាថ្នារកស៊ីខ្ញុំគ្មានប្រាថ្នាទេខ្ញុំប្រាថ្នាគ្រាន់ថាខ្ញុំទៅស្ទូងខ្ញុំថាខ្លួនខ្ញុំខ្ញុំស្ទូងខ្ញុំមិនតូចចិត្តទេតែខ្ញុំអោយកូនខ្ញុំទៅរៀនទៅសូត្រខ្ញុំសប្បាយចិត្តណាស់ខ្ញុំមានចិត្តចឹងតែប៉ុណ្ណឹងគ្មានគិតរកស៊ីអីទេ។

ក៖ អូ៎!

ខ៖ ខ្ញុំស្ទុងខ្ញុំដកទៅតែខ្ញុំមានចិត្តថាអោយកូនខ្ញុំរៀនសូត្រកុំអោយកូនខ្ញុំវាវេទនាធ្វើចំការធ្វើពូនីដូចយើងឥឡូវនិងកូនវាបានធ្វើការធ្វើងារខ្លះៗក៏វាធូរមែនចឹងណាស់ដូចប្រាថ្នាខ្ញុំមែនតែប្រាថ្នាខ្លួនខ្ញុំទៅរកស៊ីណេះស៊ីណោះខ្ញុំអត់ដែរប្រាថ្នាទេ។

ក៖ អូ៎ចឹងណេះយាយ!

ខ៖ ខ្ញុំធ្វើអីក៏ដើម្បីកូនទៅបុណ្យទៅទានដើម្បីអ្នកមានគុណដើម្បីកូនហ្នឹងទាំងអស់។

ក៖ អូ៎!

ខ៖ ខ្លួនខ្ញុំចាស!

ក៖ បាទយាយបាទ!

ខ៖ ចាស! អោយថាម៉េចទៀត?

ក៖ មានពាក្យពេចន៍អីផ្សេងពីហ្នឹងទៀតអត់យាយ?

ខ៖​ អើមានពាក្យពេចន៍ថាកូនចៅទាំងអស់នៅជំនាន់ក្រោយនិងទាំងកូនខ្ញុំទាំងកូនគេគ្មានអីជាងដែរជារៀនការរៀនសូត្រហ្នឹងហើយជាចំណេះដែរអាចដឹកនាំនាវាជីវិតយើងអាចឆ្លងផុតទុក្ខផុតភ័យបានគឺសេចក្ដីល្អ។

ក៖ បាទយាយបាទ!

ខ៖ រៀនសូត្រនិងសេចក្ដីល្អណាស់។

ក៖ បាទយាយបាទ!

ខ៖ តែប៉ុណ្ណឹងណាស់។

ក៖ បាទយាយបាទចឹងចុងក្រោយខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយចឹងមួយទៀតខ្ញុំអាចសុំការអនុញ្ញាតិពីយាយដាក់ការសម្ភាសមួយនិងទៅក្នុងវេបសាយសាលាបានទេយាយការសម្ភាសនិងខ្ញុំដាក់ទៅក្នុងវេបសាយរបស់សាលាដើម្បីតំកល់ទុកអោយកូនចៅចឹងហាសណាស់?

ខ៖ ហីគីឡូយលងនិយាយខុសត្រូវអីយើងយកទៅតំកល់គេគីឡូវាខុសហី?

ក៖ អូ៎អត់អីទេយាយដោយសារតែយើងធម្មតាការនិយាយរបស់យើងតែងតែមានខុសមានត្រូវហើយចឹងគ្រាន់ថាពេលខ្លះគ្រាន់យើងភ្លេចអីចឹងហាសយើង..?

ខ៖ ចាស! ឥឡូវនិងខ្ញុំអនុញ្ញាតិថាឥឡូវនិងអនុញ្ញាតិយកទៅនិងយើងយកទៅធ្វើក្នុងអំពើល្អ។

ក៖ បាទយាយ!

ខ៖ បើធ្វើក្នុងអំពើអាក្រក់ខ្ញុំអត់មានចូលដៃចូលជើងទេ។

ក៖ បាទយាយ!

ខ៖ បើក្មួយឯងយកទៅក្នុងអំពើល្អអំពើជាបុណ្យអំពើជាកុសលអោយទានអោយអ្នកជំនាន់ក្រោយអោយបានដឹងអានិងខ្ញុំអត់ថាអីទេ។

ក៖ បាទយាយបាទ!

ខ៖ ចាស! ហើយខ្ញុំសូមជូនពរក្មួយទាំងញ្ញាតិទាំងអស់ទាំងក្រុមគ្រួសារខ្ញុំទាំងអស់សូមបានតែជួបប្រទះតែសេចក្ដីសុខសេចក្ដីចំរើនទាំងអស់គា្នណាស់។

ក៖ បាទ!

ខ៖ ចាស!

ក៖ អរគុណយាយ!

ខ៖ ចាស!

ក៖ អរគុណច្រើនយាយ។